16. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 67350/1741 της 1/8 Οκτ. 1956 (ΦΕΚ. Β΄ 203) Περί καθορισμού τιμών πωλήσεως Ναξίας σμύριδος. Έχοντες υπ’ όψιν τον Α.Ν. 947/1946 περί τρόπου καθορισμού τιμών κλπ. Ναξίας σμύριδος και άλλων τινών μεταλλευτικών διατάξεων κλπ. Σελ. 674 Καθορίζομεν τας τιμάς πωλήσεως της Ναξίας σμύριδος παραδοτέας εις τας εν Νάξω αποθήκας τοιυ Δημοσίου, κατά ποιότητας και κατά πωλούμενον γαλλικόν τόννον, ως ακολούθως:1) Της πρώτης ποιότητος εις μεγάλα τεμάχια (Α.Χ.) εις δραχ. 450. 2)Της πρώτης ποιότητος εις μικρά τεμάχια (Α.Ψ.) εις δραχ. 420. 3)Της δευτέρας ποιότητος εις μεγάλα και μικρά τεμάχια (Β.Χ. και Β.Ψ.) προκειμένου περί αγοράς α) μέχρις 100 τόννων εις δραχ. 390, β)101 μέχρι 300 τόννων, δια το ποσόν των 100 τόννων εις δραχ. 390 και δια το υπόλοιπο των 200 τόννων εις δραχ. 375, γ)301 μέχρις 600 τόννων, δια το μέχρι των 300 τόννων ποσόν καθ’ όμοιον ως άνω τρόπον, δια δε το υπόλοιπον των 300 τόννων εις δραχ. 360, δ)601 μέχρι 1.000 τόννων, δια το μέχρι των 600 τόννων ποσόν καθ’ όμοιον ως άνω τρόπον, δια δε το υπόλοιπον των 400 τόννων εις δραχ. 345 και ε) 1001 και άνω τόννων δια το μέχρι των 1000 τόννων ποσόν καθ’ όμοιον τρόπον ως άνω, δια το πέραν τούτου εις δραχ. 330 και 4)Της των θραυσμάτων σμύριδος εις δραχ. 285. Εις τας ανωτέρω τιμάς πωλήσεως σμύριδος περιλαμβάνεται και το εφ’ εκάστου πωλουμένου γαλλικού τόννου σμύριδος εισπραττόμενον πρόσθετον τίμημα, όπερ ανέρχεται εις τριάκοντα δραχμάς κατά πωλούμενον γαλλικόν τόννον σμύριδος. 